CELEX: 32019R0148
Language: sk
Date: 2019-01-30 00:00:00
Title: Vykonávacie nariadenie Komisie (EÚ) 2019/148 z 30. januára 2019 o neschválení účinnej látky propanil v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Text s významom pre EHP)

31.1.2019   
               
               
                  SK
               
               
                  Úradný vestník Európskej únie
               
               
                  L 27/18
               
            
         VYKONÁVACIE NARIADENIE KOMISIE (EÚ) 2019/148
         z 30. januára 2019
         o neschválení účinnej látky propanil v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2,
         keďže:
         
                     (1)
                  
                  
                     V súlade s článkom 7 ods. 1 nariadenia (ES) č. 1107/2009 bola Taliansku 28. decembra 2015 doručená od spoločnosti UPL Europe Ltd žiadosť o schválenie účinnej látky propanil.
                  
               
                     (2)
                  
                  
                     V súlade s článkom 9 ods. 3 uvedeného nariadenia spravodajský členský štát 29. februára 2016 informoval žiadateľa, ostatné členské štáty, Komisiu a Európsky úrad pre bezpečnosť potravín („úrad“) o prijateľnosti žiadosti.
                  
               
                     (3)
                  
                  
                     Účinky tejto účinnej látky na zdravie ľudí, zdravie zvierat a životné prostredie boli vyhodnotené v súlade s nariadením (ES) č. 1107/2009, pokiaľ ide o používania navrhované žiadateľom. Spravodajský členský štát predložil 14. júla 2017 Komisii a úradu návrh hodnotiacej správy.
                  
               
                     (4)
                  
                  
                     Návrh hodnotiacej správy bol preskúmaný členskými štátmi a úradom. Dňa 6. septembra 2018 predložil úrad Komisii svoje závery z hodnotenia účinnej látky propanil (2) z hľadiska rizika pesticídov.
                  
               
                     (5)
                  
                  
                     Listom zo 14. septembra 2018 spoločnosť UPL Europe Ltd stiahla svoju žiadosť o schválenie propanilu.
                  
               
                     (6)
                  
                  
                     Vzhľadom na stiahnutie žiadosti by sa propanil nemal schváliť.
                  
               
                     (7)
                  
                  
                     Toto nariadenie nemá vplyv na predloženie ďalšej žiadosti týkajúcej sa propanilu podľa článku 7 nariadenia (ES) č. 1107/2009.
                  
               
                     (8)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Neschválenie účinnej látky
            Účinná látka propanil sa neschvaľuje.
         
         
            Článok 2
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 30. januára 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 309, 24.11.2009, s. 1.
         
            (2)  Vestník EFSA (EFSA Journal) (2018) 16(12):5418, 27 s. https://doi.org/10.2903/j.efsa.2018.5418, Záver z partnerského preskúmania účinnej látky propanil z hľadiska posúdenia rizika pesticídov.